b'\n_START_ARTICLE_\nEntrevaux\n_START_SECTION_\nGeografija\n_START_PARAGRAPH_\nKraj le\xc5\xbei v pokrajini Visoki Provansi ob reki Var in njenem pritoku Chalvagne, 80\xc2\xa0km vzhodno od sredi\xc5\xa1\xc4\x8da departmaja Digne-les-Bainsa.\n_START_SECTION_\nAdministracija\n_START_PARAGRAPH_\nEntrevaux je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Castellet-l\xc3\xa8s-Sausses, La Rochette, Saint-Pierre, Sausses in Val-de-Chalvagne s 1.296 prebivalci._NEWLINE_Kanton je sestavni del okro\xc5\xbeja Castellane.\n_START_SECTION_\nZgodovina\n_START_PARAGRAPH_\nEntrevaux, prvikrat zapisan leta 1040 kot Interrivos ("med dolinami"), je bil ustanovljen v 11. stoletju na obrambnem polo\xc5\xbeaju nad reko Var po vdorih Saracenov in razru\xc5\xa1enju starega mesta Gland\xc3\xa8ves._NEWLINE_Leta 1536 je po izdaji njegovega gospodarja Jacquesa Glandevesa padel v roke vojski svetorimskega cesarja Karla V. Po vstaji lokalnega prebivalstva in uboju guvernerja mesta je bil predan francoskemu dofenu Francu I. V zameno je Entrevaux bil razgla\xc5\xa1en za francosko kraljevo mesto, njegovo prebivalstvo pa je bilo izvzeto pla\xc4\x8devanja davkov.'